《晓发施秉 其一》
清代·姚学塽

邻鸡呼客起，屋角月尚好。惊鹊翻风林，寒蛩泣露草。

于役有程期，戒途不辞早。出郭转清旷，云山澹秋晓。

作者简介：（1766—1826）浙江归安人，字晋堂，一字镜塘。嘉庆元年进士。授内阁中书。以耻向和珅执弟子礼而归。和珅伏诛后始入都任职。母故，以不得躬养侍疾为恨，在京师几十年，寓僧寺，不以妻妾相随。其学以修己为要，日求寡过。道光中官至兵部郎中。有《竹素斋遗稿》。